بیزه دئسهلر آذربایجانی تانیتدیرین. ذئهنیمیزه گلن، آذربایجانین، هاواسیندان(هاواسینین یاخشیلیغیندان)، گؤرمهلی یئرلریندن، قدیمی بینالاریندان، یئمکلریندن، دبلریندن، موسیقیسیندن، اویناماقلاریندان، دوشونجه طرزیندن، تانینمیش آداملاریندان دانیشاریق. سایدیقلاریمیزین نئچهسینی دوز تانیتدیراریق قالسین یئرینده، دئسهلر بیر آذربایجانلی اولاراق، دئدیکلرینیزدن، نئچهسینی بلگهلرله قانیتلایا بیلرسیز، جاوابیمیز اؤزوموزه بللی اولمالیدیر(بیردن آدام ال-آیاغینی ایتیریر، چابالاییر بیر شئی تاپا).
سالیق وئردیکلریمیزین ایچینده، اونلولر یئرلهشیرلر. آذربایجانلی اونلولرین، هانسینی سئچمهییمیز دارتیشیلان قونو اولا بیلر!
آذربایجانین گؤرمهلی یئرلهرینین هانسینا اؤزوموزون گئتدیـییمیزی سوروشسالار، چوخلاری قیزارا بیلرلر. آذربایجانی تانیتدیرماغا هئچ اولماسا اؤزوموزون تانیماغیمیز گرکلیدیر.
azb_Arab azb_Arab azb_Arab